BASES DE AXUDAS A DEPORTISTAS 2018
ADMINISTRACIÓN LOCAL — Municipal — Moaña (Subvencións e axudas, 12/11/2018)

Convócase a concesión de axudas a deportistas do Concello de Moaña, ao abeiro das Bases reguladoras da concesión de subvencións e axudas do Concello de Moaña, aprobadas no marco das Bases de Execución do Orzamento Xeral para 2018. O procedemento para a concesión destas subvencións será en réxime de concorrencia competitiva. As axudas outorgaranse con cargo á aplicación do orzamento de gastos para o 2018, 3410.48015 ata o límite de 2.000 euros. É obxecto desta convocatoria a concesión de axudas a persoas deportistas do Concello de Moaña seleccionadas para participar en eventos deportivos oficiais que se celebren a máis de 600 kms. do Concello de Moaña. As axudas son individuais e unipersoais para as persoas que se inclúan nas categorías de base e absoluta, e só serán concedidas para participar en eventos deportivos de carácter oficial en competicións de carácter internacional e cuxas disciplinas deportivas e cuxas federacións galega e española sexan recoñecidas polo Consello Superior de Deportes. Só poderán solicitarse estas axudas cando os gastos de desprazamento, aloxamento ou manutención das persoas deportistas non estean cubertos na súa totalidade pola correspondente federación deportiva. Poderán solicitar estas axudas as persoas deportistas que reúnan os requisitos seguintes: 1. Estar empadroadas no Concello de Moaña con anterioridade ao 1 de xaneiro de 2018.2. Estar en posesión de licenza federativa en vigor na disciplina deportiva correspondente.3. Ter sido seleccionada pola respectiva federación española ou galega para participar nas competicións de carácter internacional que se celebren ou se teñan celebrado ao longo do ano 2018. As solicitudes poderán presentarse no Rexistro do Concello de Moaña sito na Rúa As Barxas nº2 no prazo de 5 días hábiles a contar desde o día seguinte ao da publicación no Boletín Oficial da Provincia e deberán formularse no modelo normalizado que se facilitará no mesmo, e que figura como anexo á presente convocatoria. Xunto coa solicitude deberá acompañarse a seguinte documentación: Se a solicitude non reúne todos os requisitos ou documentación necesarios, o órgano competente requirirá á persoa interesada para que emende as fallas ou acompañe os documentos preceptivos no prazo máximo e improrrogable de 5 días naturais, indicándolle que se non o fixese teráselle por desistido da súa solicitude despois da resolución á que se refire o artigo 71 da Lei reguladora do Procedemento Administrativo Común das Administracións Públicas. A axuda será única por persoa e ano, e ascenderá aos seguintes importes: No suposto de que o número de persoas solicitantes que cumpren os requisitos determinase a insuficiencia da previsión orzamentaria sinalada no artigo1, efectuaríase unha minoración proporcional nos importes de todas as axudas concedidas, para que acadase para cubrir todas as solicitudes. As axudas serán concedidas por acordo da Xunta de Goberno Local, a proposta da persoa Instrutora, que será a persoa delegada da Concellería de Deportes. O acordo deberá adoptarse no prazo de 15 días dende que rematara o prazo para a presentación das solicitudes. De non adoptarse resolución expresa neste prazo, entenderase desestimada a solicitude. A resolución pon fin á vía administrativa, e contra ela, sexa expresa ou presunta, poderanse interpor os recursos que correspondan. Unha vez rematado o prazo de solicitudes, efectuarase a avaliación das mesmas por unha comisión de valoración composta por: Presidente/a: Vocais: Efectuada esta avaliación, o órgano instrutor formulará a proposta de resolución, que presentará á Xunta de Goberno Local para a súa aprobación. A concesión deberá ser notificada ás persoas beneficiarias. Asemade, publicarase no taboleiro de anuncios e na web do Concello de Moaña a relación das axudas concedidas, nos termos previstos no artigo 18 da Lei 38/2003, de 17 de novembro, Xeral de Subvencións. Toda alteración das condicións que fosen tidas en conta para a concesión da subvención, ou a obtención concorrente doutras subvencións ou axudas para a mesma finalidade poderá dar lugar á modificación da resolución de concesión. As persoas beneficiarias deberán xustificar a súa participación na competición no seguinte prazo: A xustificación realizarase mediante certificación expedida pola federación española e/ou galega da disciplina en cuestión, que presentarán no rexistro municipal sito no Concello de Moaña, ou mediante o aporte dos xustificantes de pagamento e facturas dos gastos asumidos pola persoa deportista en caso de non facerse cargo de ningunha achega a federación correspondente. O pagamento efectuarase unha vez que fose xustificada a realización da actividade nos prazos e do xeito previsto nos parágrafos anteriores. Se a xustificación presentada non reúne os requisitos necesarios, estarase ao disposto nos parágrafos 2 e 3 do artigo 73 da Lei 39/2015, de 01 de outubro, reguladora do Procedemento Administrativo Común das Administracións Públicas. De non presentar xustificación ningunha dentro do prazo, declararase á persoa interesada decaída no seu dereito. A presente convocatoria rexerase polas Bases reguladoras da concesión de subvencións e axudas do Concello de Moaña, aprobadas no marco das Bases de Execución do Orzamento Xeral para 2018; pola Lei 38/2003, de 17 de novembro, Xeral de Subvencións, nos preceptos que teñen carácter básico; a Lei 9/2007, de 13 de xuño, de subvencións de Galicia; a Lei do Procedemento Administrativo Común das administracións públicas e demais normas de dereito administrativo, e, no seu defecto, aplicaranse as normas de dereito privado.